Agents of the Matrix

Marko Bucaj - 0303107098  
Nika Horvat - 0303107131  
Leon Stanić - 0303104785  
Anastazija Širol - 0303106956

Travanj, 2025.

Awakened

Dokument dizajna igre

Sadržaj

[1. Pregled i vizija 2](#_Toc194761071)

[2. Publika, platforma i marketing 3](#_Toc194761072)

# Pregled i vizija

Awakened je 3D akcijska avantura s puzzle elementima u kojoj igrač preuzima ulogu osobe koja se, greškom u sustavu, budi iz simulacije i po prvi put doživljava stvarni svijet koji je pod nadzorom AI-a. Glavni cilj igre je pronaći i uništiti jezgru AI-a koja upravlja stvarnošću i koristi čovječanstvo kao izvor energije.

Igra se odvija iz perspektive trećeg lica (eng. third-person perspective), što omogućuje dobar pregled okoline i preciznu kontrolu kretanja unutar prostorija i tunela ispunjenih brojnim smrtonosnim zamkama. Igrač upravlja unaprijed definiranim likom, a priča u kojoj se našao otkriva se postepeno kroz interakciju sa svijetom.

Igrač se putem uvodnog levela upoznaje s osnovnim mehanikama kretanja, interakcije i snalaženja u prostoru. Igra započinje trenutkom buđenja glavnog lika u kapsuli, ne znajući gdje se nalazi, zašto je tamo niti što se događa – no ubrzo saznaje da ljudi nisu budni, već služe kao izvor energije moćnom AI-u koji vlada svim što postoji izvan simulacije.

Kako bi stigao do jezgre i ostvario svoj cilj, igrač mora proći niz složenih tunela prepunih prepreka koje zahtijevaju preciznost i promišljeno kretanje. Osim fizičkih prepreka, na kraju svakog tunela nalazi se terminal – sigurnosna točka koju igrač može deaktivirati isključivo rješavanjem logičke zagonetke. Svaka zagonetka temelji se na tragovima skrivenima unutar tunela, bilo da su vizualni ili zvučni. Ukoliko igrač pogriješi, mora ponovno proći isti tunel.

Prolazeći tri glavna levela, izazovi postaju sve kompleksniji, a prepreke zahtjevnije. Na putu do cilja, igraču će pomagati glas odnosno narator, dajući mu upute i komentare, što čini iskustvo još dubljim i osobnijim. Igra završava kada igrač uspješno savlada sve tunele i deaktivira ključne točke AI-a.

Awakened donosi napetu atmosferu, izazovne prepreke i zagonetke, kao i moralno prožetu priču o borbi za istinu i slobodu u svijetu kojim vlada AI. Kroz balans između akcije, logike i narativa, igra pruža igračima intenzivno i nezaboravno iskustvo.

# Publika, platforma i marketing